S'afita-terras

Ricu, in s'insatziabbile apititu.
d'esser semper padronu fut illusu.
A prejos de ricatu e de abbusu
faghiat sos cuntratos de afitu.

De casu e peta e regotu su vitu
po regalia aiat in piusu
e sempre 'e s'afitàvulu fut susu
ca no teniat ateru finitu.

Como s'est fatu nieddu che moro:
po sa lege 'e De Marzi e de Chibudda
est guasi morinde 'e crebacoro.

E-d-est aisetende sempre apita,
aves'a viver chena fagher nudda,
chi abbullan1 sa lege malaita2.

Su vintisete 'e Sant'Andria 1972

1Abbullan: che abroghino;
2Lege malaita: legge ritenuta maledetta e invisa a chi era abituato a non far niente.